**პროგრამა:** კერძო სექტორის განვითარება სამხრეთ კავკასიაში (PSD SC): „მცირე და საშუალო მეწარმეობის განვითარება და DCFTA საქართველოში“

**PN:** 13.2144.7.008.00

**AV:** მარიტა რიდელი

**აქტივობა**: ექსპორტის განვითარებისა და ბიზნეს კლასტერინგის მხარდაჭერა

**პერიოდი:** 1 მარტი – 31 დეკემბერი, 2017

**1. მოკლე ინფორმაცია პროგრამის შესახებ**

სამხრეთ კავკასიის სამი სახელმწიფო - სომხეთი, აზერბაიჯანი და საქართველო - ინკლუზიური ზრდისთვის ფართო საფუძვლის შექმნის გამოწვევის წინაშე დგანან, რომლის მეშვეობითაც ურბანულ-რურალური უთანასწორობისა და ყველა რურალურ რეგიონში სიღარიბის დონის შემცირება მოხდება. მცირე შიდა ბაზრების დაბალი მსყიდველობითი უნარის გათვალისწინებით, უმთავრეს მიზანს საგარეო ვაჭრობის მოცულობის გაფართოება წარმოადგენს. შესაბამისად, მაღალი პოლიტიკური პრიორიტეტი ენიჭება ეკონომიკის დივერსიფიკაციასა და საექსპორტო პროდუქტების კონკურენტუნარიანობის გაუმჯობესებას. ყველაზე დიდი საექსპორტო პოტენციალი სოფლის მეურნეობის პროდუქციის გადამუშავების, ასევე, ტურიზმის განვითარების, თუმცა, არა ყველა ქვეყანაში, მიმართულებებით არსებობს. აზერბაიჯანში არსებობს პლასტმასის წარმოების აღორძინების შესაძლებლობები.

აღსანიშნავია, რომ მცირე და საშუალო საწარმოები არ სარგებლობენ ევროკავშირის, ანუ მთავარი სავაჭრო პარტნიორის, მიერ უზრუნველყოფილი საბაზრო უპირატესობით. პრობლემის არსი მდგომარეობს ადეკვატური სამეწარმეო და ინსტიტუციური წინაპირობების ნაკლებობაში, რაც ხელს უშლის საგარეო ვაჭრობაზე ორიენტირებული სექტორების განვითარებას და ინკლუზიურ ზრდას. აღნიშნულის მიზეზი გახლავთ ეკონომიკური პოლიტიკის, ვაჭრობის ხელშეწყობისა და პროფესიული კვალიფიკაციის პოლიტიკის მიმართულებით მომუშავე ინსტიტუტების არასაკმარისი შესაძლებლობები. ძნელად თუ მოიძებნება ინსტიტუტებს შორის თანამშრომლობისა და კერძო სექტორთან დიალოგის მაგალითები. წარმოების, ხარისხის, შესყიდვებისა და დისტრიბუციის სფეროებში ადგილი აქვს სერვისების ნაკლებობას. სპეციფიკურ კვალიფიკაციასა და კომპეტენციაზე მზარდი მოთხოვნა კერძო სექტორის განვითარებისთვის დამატებით გამოწვევებს ქმნის. ასევე არ აქვს ადგილი ინფორმაციისა და გამოცდილების სისტემატურ გაცვლას სამხრეთ კავკასიის ქვეყნებს შორის ეკონომიკური პოლიტიკის საკითხებზე.

ტექნიკური თანამშრომლობის მექანიზმის - „სამხრეთ კავკასიაში კერძო სექტორის განვითარება“ - ამოცანას ინკლუზიური ზრდისთვის საჭირო საგარეო ვაჭრობაზე ორიენტირებით შერჩეული სექტორების განვითარებისთვის პირობების გაუმჯობესება წარმოადგენს. აღნიშნულის მისაღწევად პროგრამა აქცენტირებას ახდენს სამ მიმართულებაზე: (1) ბიზნესის განვითარების ჩარჩო პირობების გაუმჯობესება; (2) შერჩეული ღირებულებათა ჯაჭვების ფარგლებში კერძო სექტორის ხელშეწყობა და (3) პროფესიული კვალიფიკაცია. კერძო სექტორის ხელშეწყობა ბიზნესის საჭიროებებზე ორიენტირებით დადასტურებულ საექპორტო პოტენციალის მქონე ღირებულებათა ჯაჭვებში ყურადღების ძირითადი საგანს წარმოადგენს. ინტერვენციის სფეროები „ბიზნესის განვითარების ჩარჩო პირობების გაუმჯობესება“ და „პროფესიული კვალიფიკაცია“ მორგებულია აღნიშნულ მიზანზე. პროგრამა ახორციელებს პოლიტიკის, სტრატეგიებისა და საპილოტე ღონისძიებების მხარდაჭერას.

პროგრამის აქტივობები ხორციელდება Physikalisch-Technische Bundesanstalt (PTB)-სთან თანამშრომლობით და ამერიკის შეერთებული შტატების საერთაშორისო განვითარების სააგენტოს (USAID) მიმდინარე პროექტებთან კოორდინაციით, რომლებიც მხარს უჭერენ აგროპროდუქციის წარმოებას საქართველოსა და აზერბაიჯანში ღირებულებათა ჯაჭვების ხელშეწყობის ფარგლებში. საქართველოსა და სომხეთში წინამორბედი პროგრამის მიერ ინიცირებული ინტეგრირებული განვითარების პარტნიორობა ეკონომიკასთან (PPP / საჯარო და კერძო სექტორების პარტნიორობა) გრძელდება. არსებობს კერძო სექტორთან თანამშრომლობის გაგრძელების პოტენციალი. პროგრამა ფუნქციონირებს როგორც სამი ქვეყნის ცენტრალურ დონეზე, ასევე საპილოტე რეგიონებში და ხელს უწყობს გამოცდილების გაზიარებასა და თანამშრომლობას რეგიონალურ დონეზე.

გარდა ამისა, პროგრამას „კერძო სექტორის განვითარება სამხრეთ კავკასიაში“ (PSD SC) თან ერთვის ორი პროექტი, რომელიც სრულ თანხვედრაშია პროგრამის მიზნებსა და ინტერვენციის სფეროებთან:

1. პროექტი „სომხეთში სირიელი ლტოლვილების ეკონომიკური ინტეგრაცია“ უკანასკნელ წლებში სირიაში მიმდინარე სამოქალაქო ომის შედეგად სომხეთში მიგრირებული ეთნიკური სომხების წინაშე მდგარ გამოწვევებს პასუხობს. ლტოლვილების ეკონომიკური ინტეგრაციის მხარდაჭერის მიზნით, პროექტი ხელს უწყობს ეკონომიკურ დიალოგს და დაინტერესებულ მხარეებს შორის კოორდინაციას, არსებულ ბიზნეს ქსელებში ინტეგრაციას და დასაქმებისა და კვალიფიკაციის ამაღლების პროგრამებზე წვდომას. პროექტი ინტერვენციის სამ მთავარ სფეროს მოიცავს: (1) საჯარო და კერძო სექტორებს შორის დიალოგი და დიალოგში მონაწილეობა (2) ღირებულებათა ჯაჭვებსა და ბიზნეს ქსელებში ინტეგრაცია (3) პროფესიული კვალიფიკაცია და უნარების განვითარება.
2. პროექტი „მცირე და საშუალო ბიზნესის განვითარება და ღრმა და ყოვლისმომცველი თავისუფალი სავაჭრო სივრცე საქართველოში“ ევროკავშირსა და საქართველოს შორის 2014 წელს ხელმოწერილ ასოცირების შეთანხმებასა და მის კომპონენტ, ღრმა და ყოვლისმომცველ თავისუფალ სავაჭრო სივრცესთან (DCFTA), არის დაკავშირებული. „მცირე და საშუალო ბიზნესის განვითარება და ღრმა და ყოვლისმომცველი თავისუფალი სავაჭრო სივრცე საქართველოში“ GIZ-ის კერძო სექტორის განვითარების პროგრამის მიერ ევროკავშირის თანადაფინანსებით ხორციელდება. პროექტის მიზანია ხელი შეუწყოს საქართველოს მთავრობას DCFTA-ს დანერგვის პროცესში, მცირე და საშუალო ბიზნეს (SME) სექტორის განვითარებას DCFTA-ს რეგულაციებთან ადაპტაციის პროცესში და ევროკავშირის ბაზარზე საქართველოს ინტეგრაციას. პროექტი შემდეგ კომპონენტებს მოიცავს: (1) მეწარმეობის განვითარების ჩარჩო პირობების გაუმჯობესება და მცირე და საშუალო ბიზნესის მონაწილეობა პოლიტიკურ დიალოგში; (2) მცირე და საშუალო ბიზნესის მხარდაჭერაზე ორიენტირებული ინსტიტუტების სიმძლავრეების სიღრმისეული განვითარება; (3) მეწარმეობის განვითარების ხელშეწყობა ეროვნულ, სექტორულ და ადგილობრივ დონეზე ბიზნეს-კლასტერების განვითარებისა და ბიზნეს-ქსელების მხარდაჭერის გზით; (4) ბიზნეს-კლასტერებისა და ქსელების ინტეგრირება ევროკავშირში მოქმედ შესაბამის ქსელებში, რომლებიც ორიენტირებულია მეწარმეობის განვითარებაზე, ინვესტირებასა და ვაჭრობის ხელშეწყობაზე.
3. პროექტი „მცირე და საშუალო ბიზნესის განვითარების მხარდაჭერა სომხეთში“ მიმდინარეობს ევროკავშირის თანადაფინანსებით და მას ახორციელებს GIZ კერძო სექტორის განვითარების პროგრამა სამხრეთ კავკასიაში. პროექტი ყურადღებას ამახვილებს სომხეთში ბიზნეს და საინვესტიციო კლიმატის გაუმჯობესებასა და მცირე და საშუალო ბიზნეს სექტორის განვითარების მხარდაჭერაზე, კერძოდ კავშირზე კვლევასა და ეკონომიკას შორის, ასევე ფინანსებზე ხელმისაწვდომობის საკითხზე. პროექტი მოიცავს შემდეგ შედეგობრივ მიმართულებებს: (1) პოლიტიკის შექმნის პროცესის გაუმჯობესება და მცირე და საშუალო ბიზნესის განვითარების მხარდაჭერის კოორდინაცია; (2) კერძო სექტორის ორგანიზაციული განმტკიცება მცირე და საშუალო ბიზნესთან დაკავშირებული პოლიტიკის გასატარებლად; (3) იდეების კომერციალიზაციის პროცესის გაუმჯობესების მიზნით კვლევითი ინსტიტუტებისა და ბიზნესის დაკავშირება თანამშრომლობის ქსელების მეშვეობით; (4) ეკონომიკური კლასტერების (ინკუბატორები, ტექნოპარკები და თავისუფალი ეკონომიკური ზონები) მოწყობისა და მართვის გაუმჯობესება.

პროგრამის მთლიანი ბიუჯეტი 29,693,940 ევროს შეადგენს, რომელიც განაწილებულია შემდეგი წესით:

* PSD SC ზოგადი პროგრამა: 15,760,000 ევრო გათვლილია სამი წლისა და ხუთი თვის პერიოდზე (2013–2017);
* პროექტი „სომხეთში სირიელი ლტოლვილების ეკონომიკური ინტეგრაცია“: 2,500,000 ევრო, ორი წელი (2015–2017);
* პროექტი „მცირე და საშუალო ბიზნესის განვითარება და ღრმა და ყოვლისმომცველი თავისუფალი სავაჭრო სივრცე საქართველოში“: **5,033,940** ევრო, ოთხი წელი (2015–2019);
* პროექტი „მცირე და საშუალო ბიზნესის განვითარების მხარდაჭერა სომხეთში“: **6,400,000** ევრო, ოთხი წელი (2016-2019 წ. დეკემბრის ჩათვლით).

მოდულის მიზნები:

საგარეო ვაჭრობის შერჩეული სექტორების განვითარების პირობები საფუძვლიანი ინკლუზიური ზრდისთვის გაუმჯობესებულია.

ინდიკატორები:

1. პროგრამის მიერ მხარდაჭერილ ეკონომიკურ სექტორებში, მთლიანობაში გაუმჯობესებულია ექვსი ბიზნეს ჩარჩო პირობის საკითხი (მაგ.: სექტორული განვითარების პროგრამები, სავაჭრო რეგულაციები და პროცედურები, პროფესიული კვალიფიკაცია, სომხეთში სირიელი ლტოლვილების ეკონომიკური ინტეგრაცია).
2. პოლიტიკის ორი დოკუმენტი (სტრატეგია) გენდერთან მიმართებით სპეციფიურ ან კონფლიქტთან დაკავშირებულ მგრძნობიარე ზომებს მოიცავს.
3. გამოკითხვამ ცხადყო, რომ მხარდაჭერილ ღირებულებათა ჯაჭვებში (Wertschöpfungsketten) ჩართულ საწარმოთა 70%-მა, რომელთაც მოახდინეს ახალი ან გაუმჯობესებული მენეჯმენტის ინსტრუმენტების დანერგვა, შეძლო ბიზნეს-ეფექტიანობის გაზრდა (პოზიტიური განვითარების მაგალითები: გაზრდილი ბრუნვა, პროდუქციის ამაღლებული ხარისხი, ბიზნეს-კონტაქტების დივერსიფიკაცია, წუნის შემცირება და გაუმჯობესებული ენერგოეფექტურობა, კლიმატის ცვლილებასთან ადაპტაცია, ადამიანური რესურსების წახალისება და განვითარება (HRD)).
4. მხადაჭერილი ღირებულებათა ჯაჭვების საწარმოთა 50%, დამატებითი სერვის პროვაიდერების ჩათვლით, პროფესიული კვალიფიკაციების ახალ ან ადაპტირებულ შეთავაზებებს აფასებს შრომის ბაზრის უფრო მაღალი შესაბამისობის დონით, ვიდრე პროფესიული განათლების სფეროში ამჟამად არსებული მიწოდებაა (განსაკუთრებით სომხეთში სირიელი ლტოლვილებისთვის მიწოდება).

**პარტნიორული სტრუქტურები: აღმასრულებელი სააგენტოები და შუამავლები**

პროგრამას აღმასრულებელი რეგიონალური ლიდერი არ გააჩნია. აღნიშნულ ფუნქციას თითოეულ ქვეყანაში ეკონომიკის სამინისტროები ასრულებენ - სომხეთში: ეკონომიკის სამინისტრო (MoE); აზერბაიჯანში: ეკონომიკისა და ინდუსტრიის სამინისტრო (MEI); საქართველოში: ეკონომიკისა და მდგრადი განვითარების სამინისტრო (MoESD).

განმახორციელებელი პარტნიორები ინტერვენციის სფეროების მიხედვით

„ბიზნესის განვითარების ჩარჩო პირობების“ ინტერვენციის სფეროში განმახორციელებელ პარტნიორებს წარმოადგენენ როგორც სამთავრობო და დამოუკიდებელი დაგეგმვის ცენტრები და ანალიტიკური ინსტიტუტები (ანალიტიკური ცენტრები), ასევე შესაბამისი დარგობრივი სამინისტროები, დაქვემდებარებულ სტრუქტურებთან ერთად. სომხეთში მთავარ გამოწვევას არსებული პოლიტიკის განხორციელებისთვის შესაძლებლობების გაძლიერება წარმოადგენს. საქართველოში ახალმა ხელისუფლებამ მთელ რიგ თანამდებობებზე კარგად მომზადებული ახალგაზრდა, მაგრამ პოლიტიკური თვალსაზრისით გამოუცდელი, კადრები დანიშნა, რომლებიც დღეს თანამიმდევრული სტრატეგიის შემუშავებისა და შესრულების გამოწვევის წინაშე დგანან. აზერბაიჯანში დაგეგმვისა და განხორციელების შესაძლებლობები ასევე საჭიროებს გაძლიერებას.

**„ღირებულებათა ჯაჭვების მხარდაჭერის“** ინტერვენციის სფეროში ჩართულ განმახორციელებელ პარტნიორებს ექსპორტის მხარდაჭერის შესაბამისი სამთავრობო უწყებები წარმოადგენენ, ისევე როგორც ბიზნეს სერვის-პროვაიდერები (ტრენინგისა და ქოუჩინგის სერვის-პროვაიდერები, ხარისხის სერვისის პროვაიდერები, მაგ.: სატესტო ლაბორატორიები), კერძო სექტორის ინსტიტუტები (დამქირავებელთა ფედერაციები, სავაჭრო და ბიზნეს საწევრო ორგანიზაციები) და შერჩეული საწარმოები, რომლებთან ერთადაც მოხდება სამეწარმეო შესაძლებლობათა გაუმჯობესების ახალი მიდგომების შემუშავება და მათი განხორციელება საპილოტე ღონისძიებების სახით კერძო სექტორთან თანამშრომლობისა და განვითარების მიზნით. აღნიშნული პარტნიორების უდიდესი ნაწილი განხორციელებისთვის შედარებით დაბალ შესაძლებლობებს ფლობს. ბიზნეს განვითარების სერვისების ბაზარი მხოლოდ ახლა ფორმირდება. ასოციაციებზე ძალიან ხშირად ინდივიდები ახდენენ სერიოზულ ზეგავლენას და ისინი მხოლოდ სექტორში მომუშავე კომპანიების ნაწილს წარმოადგენენ.

„პროფესიული კვალიფიკაციის“ ინტერვენციის სფეროში განმახორციელებელ პარტნიორებს წარმოადგენენ შესაბამისი ქვეყნების განათლების სამინისტროები და მათ დაქვემდებარებაში მყოფი ინსტიტუტები, საგანმანათლებლო და პროფესიული მომზადების ინსტიტუტები, ადგილობრივი ხელისუფლების სტრუქტურები, ისევე როგორც წევრობაზე დამყარებული ბიზნეს ორგანიზაციები და სამოქალაქო საზოგადოების წარმომადგენლები. აქაც სტრატეგიების დაგეგმვისა და განხორციელების შესაძლებლობები მნიშვნელოვნად განსხვავებულია. ძალიან ხშირად ყველაზე სუსტ რგოლს მწირედ დაფინანსებული და ცუდად აღჭურვილი პროფესიული განათლების სკოლები წარმოადგენს.

„სომხეთში სირიელი ლტოლვილების ეკონომიკური ინტეგრაციის“ პროექტთან მიმართებაში, პროგრამა თანამშრომლობს ისეთ პარტნიორებთან, როგორიცაა: German Savings Banks Foundation for International Cooperation, მისგან ფინანსურ კონსულტაციებსა და მართვაში დაგროვილი გამოცდილებისა და ცოდნის გაზიარების კუთხით; German Association for Adult Education (DVV), გამოცდილებით უწყვეტი სწავლებისა და ტრენინგების მიმართულებით; გერმანიის ბიზნეს ასოციაცია (DWV); და უფროს ექსპერტთა სერვისი (SES); ასევე, გაეროს ლტოლვილთა სააგენტო (UNHCR).

**სამიზნე ჯგუფები და სხვა დაინტერესებული მხარეები**

შერჩეულ ღირებულებათა ჯაჭვებში და მათ მიმწოდებლებში პროგრამის სამიზნე ჯგუფს წარმოადგენენ ქალები და მამაკაცები, საწარმოთა (ძირითადად, მცირე და საშუალო ბიზნესები) მესაკუთრეები და თანამშრომლები. ქალი მეწარმეები ძალიან ხშირად ტრადიციული სექტორების მიკრო და მცირე ზომის საწარმოების მუშაობაში არიან ჩართულნი (სოფლის მეურნეობა, საკვები პროდუქტების წარმოება, გადამუშავება და გაყიდვა, სახალხო რეწვა, მომსახურების სექტორი, მაგ.: ტურიზმი).

პროფესიული კვალიფიკაციის თვალსაზრისით განსახორციელებელი ღონისძიებების სამიზნე ჯგუფი მოიცავს სამუშაოს მაძიებლებს, პროფესიული სკოლებისა და ასევე, უმაღლესი სასწავლებლის კურსდამთავრებულებს. სომხეთში უმუშევრობას გაცილებით უფრო დიდი გავლენა აქვს ქალებზე, ვიდრე მამაკაცებზე (2011 წლის მონაცემებით დაუსაქმებელია ქალთა 35%, მამაკაცების 22%-თან შედარებით). ახალგაზრდა ქალთა შორის უმუშევრობის მაჩვენებელი საქართველოში 40.7%-სა და სომხეთში 69.4%=ს უტოლდება (ახალგაზრდა მამაკაცებთან შედარებით 32.4% და 42.7%, შესაბამისად).

სხვა დაინტერესებულ მხარეებს წარმოადგენენ პროფესიული სკოლების მასწავლებლები; ანალიტიკური ცენტრების სპეციალისტები და მენეჯერები; ჩართული სამინისტროების წარმომადგენლები; სერვის პროვაიდერები (მაგ.: ექსპორტის მხარდაჭერის სააგენტოები, მენეჯმენტის კონსულტანტები) და არასამთავრობო ორგანიზაციები.

„სომხეთში სირიელი ლტოლვილების ეკონომიკური ინტეგრაციის“ პროექტის სამიზნე ჯგუფს წარმოადგენენ სომხეთში სირიელი ლტოლვილები, განსაკუთრებული ფოკუსით ქალებზე და 30-სა და 50 წლის დემოგრაფიულ ჯგუფში მყოფ ადამიანებზე; ასევე ახალგაზრდებზე.

**მაკროეკონომური, სოციო-ეკონომიკური, სოციო-კულტურული, პოლიტიკური და გარემოსდაცვითი შეფასება - გავლენა და მდგრადობა**

**გენდერული თანასწორობა** -პროგრამა მიზნად ისახავს გააუმჯობესოს ქალთა ჩართულობა ეკონომიკურ აქტივობაში. სამივე ქვეყანაში სპეციალური აქტივობები გამიზნულია ქალთა მეწარმეობისა და ბიზნეს აქტივობებში ინტეგრაციის მხარდაჭერაზე. ზოგადი ჩარჩო პირობების დონეზე აღნიშნული მიზანი მოცემულ საკითხზე ინფორმირებულობის გაზრდასა და პოლიტიკისა და სტრატეგიულ დოკუმენტებში გენდერული საკითხების გათვალისწინებას გულისხმობს. ქალთა ჩართულობის საკითხი გათვალისწინებული იქნება მხარდაჭერისთვის ღირებულებათა ჯაჭვების შერჩევისას და შესაძლებელი იქნება მონაწილე საწარმოთათვის გენდერული თანასწორობის ღონისძიებებზე კონსულტაციების ჩატარება. განათლებისა და კვალიფიკაციის თვალსაზრისით განსახორციელებული ღონისძიებების ფარგლებში, პროგრამის მიზანია ორივე გენდერის თანაბარი ჩართულობის უზრუნველყოფა, განსაკუთრებული აქცენტით სასოფლო დასახლებებზე. შესაბამისად, განვითარების ღონისძიებები გენდერულ თანასწორობაზე სასიკეთო გავლენას მოახდენს.

**მონაწილეობითი განვითარება/კარგი მმართველობა** -პროგრამა აძლიერებს სამინისტროებისა და დაქვემდებარებული სტრუქტურების მართვის მექანიზმებსა და მენეჯმენტის შესაძლებლობებს, მაგ.: სრტუქტურულ პოლიტიკაში, ვაჭრობის მხარდაჭერაში ისევე, როგორც კვალიფიკაციის ამაღლებისა და ახალგაზრდობის დასაქმების ხელშეწყობაში. გაძლიერდება სამთავრობო და დამოუკიდებელი ანალიტიკური ცენტრების შესაძლებლობები ეკონომიკური პოლიტიკის სფეროში კვლევების მომზადებისთვის. პროგრამის ძირითადი წვლილი იქნება უნარების განვითარების თვალსაზრისით განსახორციელებელი ღონისძიებების ჩართვა ბიზნეს ცხოვრებაში. კომპლექსური მიდგომის გათვალისწინებით, პროგრამა ხელს უწყობს კერძო, სამოქალაქო და სამთავრობო სექტორებს შორის დიალოგს ეროვნულ და ადგილობრივ (სუბნაციონალურ) დონეზე. აღნიშნული პროცესების გაძლიერება ქალ და მამაკაც მეწარმეებს მათი ინტერესების უკეთესად ჩამოყალიბებისა და წინ წამოწევის საშუალებას მისცემს.

**სასოფლო განვითარება და საკვების უსაფრთხოება** -რეგიონის სამივე ქვეყანა ძირითადად აგრარულია. ძირითადი საექსპორტო პოტენციალი სოფლის მეურნეობის პროდუქციის გადამუშავებაში არსებობს. აქედან გამომდინარე, ვაჭრობის სტიმულირების ზომები ასევე ორიენტირებულია სოფლის მეურნეობის განვითარების ხელშეწყობაზე, რაც პროგრამის მთავარ მეორად ამოცანას წარმოადგენს. სოფლად განვითარების ხელშეწყობისთვის განსაკუთრებული პოტენციალი გააჩნია ტურისტულ სექტორსა და ღვინის/სასმელების სექტორის წახალისებას. თანდართული განსახორციელებელი ღონისძიებები განათლებისა და კვალიფიკაციის ჩარჩო პირობების გასაუბჯობესებლად ასევე ხელს უწყობს სექტორის განვითარებას.

ვაჭრობის განვითარება - განსახორციელებელი ღონისძიებები პირდაპირ თუ ირიბად ხელს უწყობს ვაჭრობის განვითარების გაძლიერებას სამხრეთ კავკასიის ქვეყნებს შორის და, ასევე, ევრაზიის ეკონომიკურ რეგიონთან და ევროკავშირთან. ეკონომიკური თანამშრომლობისა და განვითარების ორგანიზაციის (OECD) ევრაზიის კონკურენტუნარიანობის პროგრამა და მცირე და საშუალო ბიზნეს სექტორის პანელი, რომელიც ინიცირებულია ევროკავშირის მიერ, აძლიერებს აღნიშნულ ორიენტაციას.

**გავლენა ადამიანის უფლებებზე -** პროგრამა მდგრადი განვითარების პრინციპების ერთგულია. ის აძლიერებს ქალთა და მამაკაცთა პოლიტიკური და ეკონომიკური მონაწილეობის მხარდაჭერას, ისევე როგორც ბიზნეს ინსტიტუტების ხელშეწყობის მეშვეობით გაერთიანებების თავისუფლების უფლებას და თავის აქტივობებს სპეციფიკური ღირებულებებისა და გამჭვირვალობის სტანდარტების დაცვით ახორციელებს.

**ზეგავლენა** -მცირე და საშუალო საწარმოთა ბიზნეს მენეჯმენტის ხარისხის დონის გაუმჯობესება საწარმოთა ჯგუფის კონკურენტუნარიანობის ამაღლებაში შეიტანს წვლილს, რაც დაქირავების პროცესში უმთავრეს როლს თამაშობს. ღირებულებათა ჯაჭვების მხარდაჭერას, უმეტესად სოფლის მეურნეობის დარგში, რომელიც საგარეო ვაჭრობისა და ქალთა და მამაკაცთა დასაქმებულობის დონის ამაღლებაზეა ორიენტირებული, გრძელვადიან პერსპექტივაში წვლილი შეაქვს შემოსავლებისა და დასაქმების ზრდის, განსაკუთრებით სოფლად, ასევე, ურბანულ-რურალური განსხვავებების შემცირების საქმეში. ზემოხსენებული ჩარჩო პირობების, შემსრულებელი პარტნიორების შესაძლებლობათა ამაღლებისა და საჯარო და კერძო სექტორებს შორის დიალოგის მხარდაჭერის გზით პროგრამას ინსტიტუციურ მშენებლობაში შეაქვს წვლილი. ზეგავლენის გაზრდის მიზნით პროგრამამ გაფართოება უკვე 2014 წლიდან დაიწყო. დაგეგმილია სამუშაოს შედეგების ინტეგრირება ეროვნულ და სექტორულ პოლიტიკასა და სტრატეგიებში ადგილობრივ დონეზე, განათლების მიმწოდებლების ჩართულობისა და ბიზნეს ინტერესების გათვალისწინებით ღირებულებათა ჯაჭვის ყველა მონაწილესთან თანამშრომლობის გზით. საუკეთესო გამოცდილებების გამოყენება დაწყებულია რეგიონალურ დონეზე და გაგრძელდება დიალოგისა და რეგიონალური საინფორმაციო ბიულეტენის გამოცემის მეშვეობით.

**მდგრადობა -** სომხეთსა და აზერბაიჯანს შორის მიმდინარე კონფლიქტის ეფექტი, რომელიც სცდება პოლიტიკურ კონტექსტს, მნიშვნელოვან გავლენას ახდენს რეგიონალურ თანამშრომლობაზე სამხრეთ კავკასიაში. პროგრამა წარმატებულია შესაბამის ეკონომიკურ მოთამაშეებს შორის დიალოგის დამყარებაში, სომხეთისა და აზერბაიჯანის ჩათვლით, თუმცა აღნიშნულ ორ ქვეყანას შორის ჯერ-ჯერობით არ არსებობს რაიმე ტიპის კონკრეტული ბიზნეს თანამშრომლობა ან ერთობლივი პროექტი. კერძო სექტორი თამაშობს საკვანძო როლს ეკონომიკური განვითარებისა და დივერსიფიკაციის თვალსაზრისით. პოლიტიკურ დონეზე განსაკუთრებით აღიარებული და მხარდაჭერილია პროფესიული განათლებისა და კვალიფიკაციისა და დასაქმების წახალისების გაუმჯობესების საჭიროებები. რისკად რჩება ფინანსური და ადამიანური რესურსების ნაკლებობა პროფესიული განათლებისა და კვალიფიკაციის მიმწოდებლებს შორის და საზოგადოებაში პროფესიული განათლების უარყოფითი აღქმა. ეკონომიკური და პოლიტიკური მოთამაშეები ყურადღებით აკვირდებიან DCFTA შეთანხმების გავლენას საქართველოში, სომხეთის გაწევრიანებას ევრაზიის ეკონომიკურ კავშირში და, შესაბამისად, რეგიონული თანამშრომლობის ფარგლებში არსებული პრიორიტეტების სახეცვლილებას. აზერბაიჯანი, თავის მხრივ, აჩქარებს მსოფლიო სავაჭრო ორგანიზაციაში გაწევრიანების პროცესის ტემპს. სერვისების ბაზარი ამჟამადაც არ არის იმდენად განვითარებული, რომ მიაწოდოს კერძო სექტორს მომსახურება მდგრადი, ერთიანი პორტფელის სახით, ახალი სავაჭრო და საინვესტიციო კონტექსტის გათვალისწინებით. ამავდროულად, პროგრამა მიზნად ისახავს უზრუნველყოს ოპტიმალური მდგრადობა ბიზნესის განვითარების ჩარჩო პირობების რეფორმირების გზით ზემოხსენებულ სფეროებში, სტრატეგიებისა და პოლიტიკის განხორციელების მხარდაჭერით და ტრენინგების, პოლიტიკის ანალიზისა და ექსპორტზე ორიენტირებული სერვისებისთვის ინსტიტუციონალური შესაძლებლობების შექმნით.

# **კონტექსტი და მიმდინარე სიტუაცია დავალების სფეროში**

აღნიშნული დავალება განხორციელდება ევროკავშირის მხარდაჭერით, ინიციატივა „ევროკავშირი ბიზნესისთვის“ ფარგლებში.

დავალება შესაბამისობაშია GIZ-ის პროგრამის - „კერძო სექტორის განვითარება სამხრეთ კავკასიაში“ - მიერ განხორციელებული პროექტის: „მცირე და საშუალო მეწარმეობის განვითარება და DCFTA საქართველოში” მე-3 და მე-4 კომპონენტებთან:

1. მეწარმეობის განვითარების ჩარჩო პირობების გაუმჯობესება და მცირე და საშუალო ბიზნესის მონაწილეობა პოლიტიკურ დიალოგში;

2. მცირე და საშუალო ბიზნესის მხარდაჭერაზე ორიენტირებული ინსტიტუტების სიმძლავრეთა განვითარება;

3. მეწარმეობის განვითარების ხელშეწყობა ეროვნულ, სექტორულ და ადგილობრივ დონეზე ბიზნეს-კლასტერების განვითარებისა და ბიზნეს-ქსელების მხარდაჭერის გზით.

4. ბიზნეს-კლასტერებისა და ქსელების ინტეგრირება ევროკავშირში მოქმედ შესაბამის ქსელებში, რომლებიც ორიენტირებულია მეწარმეობის განვითარებაზე, ინვესტირებასა და ვაჭრობის ხელშეწყობაზე.

1-ელი კომპონენტი მოიცავს როგორც ცენტრალურ დონეზე სამთავრობო უწყებების შესაძლებლობათა განვითარებას მცირე და საშუალო მეწარმეობის კონტექსტში კონკრეტული ზომების შემუშავებასა და იმპლემენტაციასთან მიმართებაში, ასევე, საჯარო და კერძო სექტორებს შორის დიალოგის განმტკიცებას. ეს უკანასკნელი კერძო სექტორის პოლიტიკური გადაწყვეტილებების მიღების პროცესში ჩაბმას უწყობს ხელს, რაც, თავის მხრივ, ზრდის სახელმწიფო ინსტიტუტების ეფექტიანობას შესაბამისი პოლიტიკის დაგეგმარების პროცესში.

თუ პირველი კომპონენტი სამთავრობო პოლიტიკის შემუშავების პასუხისმგებლობის მქონე ორგანოების დონეზე ხორციელდება, მე-2 კომპონენტი გულისხმობს პოლიტიკის განმახორციელებელი ორგანოების მხარდაჭერას. ესენია: მეწარმეობის განვითარების სააგენტო, ინოვაციებისა და ტექნოლოგიების სააგენტო, ასევე, სავაჭრო-სამრეწველო პალატა. აღნიშნული მხარდაჭერა მიზნად ისახავს ამ ინსტიტუტების მხრიდან კერძო სექტორის მიმართ შეთავაზებების/სერვისების გაუმჯობესებას.

მე-3 კომპონენტის ფარგლებში, პროექტის მიზანია ბიზნეს ასოციაციების/კლასტერების განვითარების ხელშეწყობა - როგორც წესი, ესენია ერთ სექტორში მოქმედი ურთიერთდაკავშირებული ბიზნეს ქსელები, რომლებიც საშუალებას აძლევენ მასში გაერთიანებულ კომპანიებს მოახდინონ დაგროვილი გამოცდილების, ტექნოლოგიების, ექსპერტული ცოდნის მოძიება და საზიაროდ გამოიყენონ ისეთი რესურსები, როგორიცაა: მანქანა-დანადგარები, ინფრასტრუქტურა და პერსონალი. წევრი კომპანიები ნახულობენ სარგებელს ისეთი ხარჯების ოპტიმიზაციის თვალსაზრისით, რომლებიც ასოცირდება კვლევა-განვითარებასთან, ბაზრის შესწავლასთან, ლოგისტიკასთან და მარკეტინგთან და ა.შ. მომწიფებული კლასტერები გარდაიქმნებიან ბიზნეს ასოციაციებად და მოახდენენ იმ სტრუქტურებისა და სერვისების ფორმალიზებას, რასაც სთავაზობენ წევრ კომპანიებს.

კლასტერში მონაწილე კომპანიებს შეუძლიათ შევიდნენ ერთმანეთთან მდგრად პარტნიორულ ურთიერთობებში სტრატეგიული ალიანსების შექმნის გზით და ამით გაზარდონ საერთაშორისო კავშირების დამყარების კუთხით კლასტერის წევრთა კოლექტიური შესაძლებლობები. ეს უკანასკნელი წარმოადგენს მე-4 კომპონენტის მთავარ მიზანს, რომლის ფარგლებშიც პროექტი, პარტნიორ ინსტიტუტებთან ერთად, მოახდენს ქართული ბიზნეს კლასტერების მხარდაჭერას ევროკავშირის შესაბამის ინსტიტუტებთან და კლასტერებთან მდგრადი კავშირების დამყარების პროცესში.

**2.1. ექსპორტის განვითარების ინიციატივა**

2016 წლის შუა პერიოდში, საქართველოს მთავრობამ, ეკონომიკისა და მდგრადი განვითარების სამინისტროსა და მის უწყებაში შემავალი სსიპ მეწარმეობის განვითარების სააგენტოს მეშვეობით, მიმართა GIZ-ს თხოვნით მხარდაჭერა გაეწია საქართველოს საექსპორტო პოტენციალის (როგორც საქონლის, ასევე სერვისების კუთხით) განვითარებისკენ მიმართული გრძელვადიანი, ყოვლისმომცველი და სისტემური მიდგომის/გზამკვლევის შემუშავებასა და დანერგვაში.

ამ მიზნის მისაღწევად პროექტმა მოიძია საერთაშორისო ექსპერტი, რომელიც საქართველოში 2016 წლის ნოემბერში ჩამოვიდა. გამომდინარე საქართველოს მთავრობის ინტერესიდან გამოეყენებინა სექტორული მიდგომა ქვეყნის ექსპორტის განვითარების სტრატეგიის შემუშავებაში, და აღნიშნული ექსპერტის შესაბამის რეკომენდაციაზე დაყრდნობით, პროექტმა შესთავაზა სამინისტროს GIZ-ის მიერ აპრობირებული, ღირებულებათა ჯაჭვების შერჩევისა და განვითარების მეთოდოლოგიები, რომლის დანერგვის პროცესი ექსპორტის განვითარების სტრატეგიის შემადგენელი ნაწილი იქნებოდა. სამინისტროს გამოხმაურების საფუძველზე გადაწყდა, რომ მოხდებოდა მეთოდოლოგიების ქართულ კონტექსტთან შესაბამისობის დადგენა. იმ შემთხვევაში, თუ ღირებულებათა ჯაჭვის განვითარების მეთოდოლოგიების პილოტირება ჩაითვლება წარმატებულად შესაბამისი მხარეების მიერ (საქართველოს მთავრობა და პროექტი), აღნიშნული მეთოდოლოგია ინტეგრირებული იქნება ექსპორტის განვითარების ეროვნულ სტრატეგიაში.

**2.2. ავეჯის კლასტერის განვითარების მხარდაჭერა**

პროექტმა აღმოაჩინა ასამდე კომპანიის აგლომერაცია თბილისში. კომპანიები მუშაობენ ავეჯის ღირებულაბათა ჯაჭვის სხვადასხვა კომპონენტების გასწვრივ და არიან სხვადასხვა ტიპის, 20 კვ.მ.-ზე მყოფი მიკრო მეწარმეებიდან 2,000 კვ.მ ფართზე განლაგებულ გადამამუშავებულ საწარმოებამდე. აგლომერირებული კომპანიების თანამშრომლობა არის არა-სისტემური ხასიათის, თუმცა მათ შორის თანამშრომლობის უკვე არსებული ფორმაც ჯდება კლასტერინგის კონტექსტში. პროექტმა განახორციელა აგლომერაციაში მყოფი და ღირებულებათა ჯაჭვის სხვადასხვა კომპონენტებში მომუშავე ძირითადი კომპანიების აღწერა (პროფაილინგი), შემდგომში კომპანიების კლასტერინგის მხარდაჭერის მიზნით.

**2.3. თაფლის სექტორის განვითარების მხარდაჭერა**

საქართველოს მთავრობისთვის, ამ შემთხვევაში წარმოდგენილი საქართველოს სოფლის მეურნეობის სამინისტროს მიერ, თაფლი რჩება მნიშვნელოვან თემად დღის წესრიგში. ამავდროულად, თაფლის წარმოება საქართველოში დღემდე დგას რიგი სტრუქტურული პრობლემების წინაში მთლიანი ღირებულაბათა ჯაჭვის გასწვრივ. ამ კონტექსტის ფარგლებში, 2016 წლის შემოდგომაზე პროექტმა მოახდინა საერთაშორისო ექსპერტების მობილიზება რათა მოეხდინა არსებული გამოწვევების ანალიზი და შეემუშავებინა პრობლემების გადაწყვეტის გზები ქართული თაფლის, როგორც მაღალი ხარისხის, ნიშური პროდუქტის, წარმატებული ექსპორტისთვის გერმანიასა და ევროკავშირში. ანალიზის შედეგად, განისაზღვრა სტრატეგია აღნიშნული მიზნის მისაღწევად.

# **კონტექსტი და მიმდინარე სიტუაცია დავალების სფეროში**

**3.1. ექსპორტის განვითარების ინიციატივა**

აღნიშნული კონტრაქტის ფარგლებში დაქირავებულ კონსულტანტს (შემდგომში „ადგილობრივი კონსულტანტი“) დაევალება მხარდაჭერა გაუწიოს ექსპორტის ეროვნული სტრატეგიის განვითარებას. შინაარსობრივი კუთხით, კონსულტანტის სამუშაო გაითვალისწინებს ქართულ კონტექსტში GIZ-ის მეთოდოლოგიების პილოტირების მხარდაჭერას და, ასევე, საერთაშორისო კონსულტანტების მისიების მხარდაჭერას და მონაწილეობას ექსპორტის განვითარების სტრატეგიისთვის ანალიზების / რეკომენდაციების მომზადებაში. მიმდინარე სამუშაო მოითხოვს კონსულტანტისგან საქართველოს ექსპორტის სტრუქტურის, ისტორიისა და ტენდენციების სიღრმისეულ ცოდნას და ამ სფეროში მოთამაშეების უმეტესობასთან მჭიდრო კავშირებს. პროექტი თვლის, რომ აღნიშნული მიმართულებებით ადგილობრივი კონსულტანტის კომპეტენცია არის საკვანძო ფაქტორი ექსპორტის განვითარების ინიციატივის წარმატებისთვის, გამომდინარე იქიდან, რომ პროექტის მიზანია მხარი დაუჭიროს მთავრობას საერთაშორისო და ადგილობრივი ცოდნისა/გამოცდილების და კონსალტინგის კომბინირებით. ამის გათვალისწინებით, ადგილობრივი კონსულტანტის მისაღწევი შედეგებია:

* GIZ-ის, ღირებულებათა ჯაჭვების შერჩევისა და განვითარების, მეთოდოლოგიების პილოტირებაზე მიმართული ვორკშოპ(ებ)ის შემუშავება, ორგანიზება და თანა-მენეჯმენტი (ინდუსტრიის პროფილის მომზადება, მონაწილეების მობილიზება, ვორკშოპ(ებ)ის შედეგების დოკუმენტაცია);
* საერთაშორისო ექსპერტ(ებ)ის მისი(ები)ს ფარგლებში გასამართ შეხვედრებთან დაკავშირებით კონსულტირება, შეხვედრების ორგანიზება, ადგილობრივი კონსულტანტის მიერ საქართველოს ექსპორტის კონტექსტში არსებული მოთამაშეებისა და მათი როლების ცოდნაზე დაფუძნებით
* პროექტისა და საერთაშორისო კონსულტანტების სამუშაოს მხარდაჭერა ადგილზე კონსალტინგით, ანგარიშებისა და დოკუმენტაციის მომზადება, შინაარსობრივი კონტრიბუცია პროექტისა და საერთაშორისო კონსულტანტების მიერ დოკუმენტაციების მომზადების პროცესში
* მოთხოვნის საფუძველზე, პროექტისა და საერთაშორისო კონსულტანტების შესაბამისი მეორადი მონაცემებით (გადამუშავებული ფორმით), ანალიზთან და ექსპერტულ მოსაზრებებთან ერთად
* საერთაშორისო კონსულტანტების სამუშაოს მხარდაჭერა და საქართველოში მათი მისიების დაგეგმვა, ორგანიზება და თანა-მენეჯმენტი. ანგარიშების და დოკუმენტაციის მომზადება, , საერთაშორისო კონსულტანტებისა და GIZ-ის თანამშრომლების შესაბამისი მეორადი მონაცემებით მომარაგება, ანალიზთან და ექსპერტულ მოსაზრებებთან ერთად. ადგილზე კონსულტაციები საერთაშორისო კონსულტანტებისთვის ქართულ ექსპორტთან მიმართებაში.

**3.2. ავეჯის კლასტერის განვითარების მხარდაჭერა**

პროექტის მიზანია ავეჯის კლასტერის ჩამოყალიბება, განვითარება და ინტერნაციონალიზაცია. აღნიშნული კონტრაქტის ფარგლებში ადგილობრივ კონსულტანტს დაევალება აღნიშნულ მიზნების მიღწევაზე მიმართული სამუშაოების მხარდაჭერა შემდეგი მისაღწევი შედეგების საშუალებით:

* ვორკშოპები: საქართველოს ავეჯის კლასტერისთვის ვორკშოპების ჩატარება, რომლებიც მიმართული იქნება (ა) კლასტერის წამოწყებაზე (ბ) აქტივობების დაგეგმარებაზე (გ) შედეგების რევიზიაზე და, კონსულტაციების გზით, ბიზნეს კლასტერის ფორმირებისა და განვითარების მხარდაჭერა იმ ერთობლივი პროექტის დანერგვის ფარგლებში, რომელზეც იქნება ორიენტირებული ბიზნეს კლასტერის აქტივობები მისი განვითარების საწყის ეტაპზე.
* ბიზნეს მისიები:

*ქვემოთ მოცემული აქტივობები განხორციელდება საერთაშორისო კონსულტანტისა და GIZ თანამშრომლების აქტიური მხარდაჭერით:*

* + *ქვეყნის შიგნით*
		- საერთაშორისო კონსულტანტების სამუშაოს მხარდაჭერა და საქართველოში მათი მისიების დაგეგმვა, ორგანიზება და თანა-მენეჯმენტი. ანგარიშების და დოკუმენტების მომზადება, საერთაშორისო კონსულტანტებისა და GIZ-ის თანამშრომლების შესაბამისი, გადამუშავებული მეორადი მონაცემებით მომარაგება, ანალიზთან და ექსპერტულ მოსაზრებებთან ერთად.
		- (საჭიროების შემთხვევაში) ევროკავშირში ბაზირებული ავეჯის კომპანიების საქართველოში ბიზნეს მისიის დაგეგმვა, ორგანიზება და თანა-მენეჯმენტი.
	+ *ქვეყნის გარეთ*
		- (საჭიროების შემთხვევაში) საქართველოს ავეჯის კლასტერის ევროკავშირის კლასტერებთან, კომპანიებთან და ინსტიტუტებთან ბიზნეს მისიების მხარდაჭერა.

პროექტის მოთხოვნაა, რომ ადგილობრივმა კონსულტანტმა მხარი დაუჭიროს აღნიშნულ აქტივობებს, ევროპელ კომპანიებთან და სხვა შესაბამის მოთამაშეებთან (საჭიროების შემთხვევაში) ურთიერთობისთვის, ქართული კომპანიების მომზადების/ტრენინგების და მისიების შესახებ ანგარიშებისა და სხვა დოკუმენტაციის მომზადების გზით.

**3.3. თაფლის სექტორის განვითარების მხარდაჭერა**

ერთის მხრივ, ადგილობრივი კონსულტანტის მიერ მისაღწევი შედეგები ავეჯის ინდუსტრიის სექციის მსგავსია გამომდინარე იქიდან, რომ პროექტის მიზანია მხარი დაუჭიროს საქართველოში თაფლის მწარმოებლების ბიზნეს კლასტერინგს. პროექტის ხედვაა, რომ კლასტერინგზე მიმართული სამუშაოები კონცენტრირებული იყოს საქართველოს კოოპერატივების ირგვლივ. ამ მხრივ, კონსულტანტის მიერ მისაღწევი შედეგებია:

* ვორკშოპები: საქართველოს თაფლის მომავალი კლასტერისთვის ვორკშოპების ჩატარება, რომლებიც მიმართული იქნება (ა) კლასტერის წამოწყებაზე (ბ) აქტივობების დაგეგმვაზე (გ) შედეგების რევიზიაზე და, კონსულტაციების გზით, ბიზნეს კლასტერის ფორმირებისა და განვითარების მხარდაჭერაზე იმ ერთობლივი პროექტის დანერგვის ფარგლებში, რომელზეც იქნება ორიენტირებული ბიზნეს კლასტერის აქტივობები მისი განვითარების საწყის ეტაპზე.
* ბიზნეს მისიები:

*ქვემოთ მოცემული აქტივობები განხორციელდება საერთაშორისო კონსულტანტისა და GIZ თანამშრომლების აქტიური მხარდაჭერით:*

* + *ქვეყნის შიგნით*
		- საერთაშორისო კონსულტანტების სამუშაოს მხარდაჭერა და საქართველოში მათი მისიების დაგეგმვა, ორგანიზება და თანა-მენეჯმენტი. ანგარიშებისა და დოკუმენტაციის შემუშავება, საერთაშორისო კონსულტანტებისა და GIZ-ის თანამშრომლების შესაბამისი მეორადი მონაცემებით მომარაგება, ანალიზთან და ექსპერტულ მოსაზრებებთან ერთად.
		- (დღის წესრიგში დადგომის შემთხვევაში) ევროკავშირში ბაზირებული თაფლის კომპანიების საქართველოში ბიზნეს მისიის დაგეგმვა, ორგანიზება და თანა-მენეჯმენტი.
	+ *ქვეყნის გარეთ*
		- (დღის წესრიგში დადგომის შემთხვევაში) საქართველოს თაფლის კლასტერის ევროკავშირის კლასტერებთან, კომპანიებთან და ინსტიტუტებთან ბიზნეს მისიების მხარდაჭერა.

პროექტის მოთხოვნილებაა რომ ადგილობრივმა კონსულტანტმა მხარი დაუჭიროს აღნიშნულ აქტივობებს ევროპელ კომპანიებთან და სხვა შესაბამის მოთამაშეებთან (საჭიროების შემთხვევაში) ურთიერთობისთვის ქართული კომპანიების მომზადების/ტრენინგების და მისიების შესახებ ანგარიშებისა და სხვა დოკუმენტაციის მომზადების გზით. ამავდროულად, ადგილობრივი კონულსტანტის მიერ საქართველოში საერთაშორისო ექსპერტების მისიების მხარდაჭერა გავრცელდება არა მხოლოდ კლასტერინგის საკითხებზე, არამედ ასევე სექცია 2.3.-ში ნახსენები სტრატეგიის მონახაზში იდენტიფიცირებული აქტივობებისა და მიზნების ფასილიტაციაზე. ეს მოვალეობები შეიძლება მოიცავდეს მარკეტინგული აქტივობების, შესაბამისი მოთამაშეების ტრენინგების ორგანიზებასა და სამეცნიერო კვლევების მხარდაჭერას (სრული აღწერა ხელმისაწვდომი იქნება გამარჯვებული კონსულტანტისთვის).

**3.4. პირობები და გადახდები**

კონსულტანტისთვის გამოყოფილი იქნება თვეში 10 დღემდე, 2017 წლის თებერვალი-დეკემბერი პერიოდში. სასტუმროში განთავსებისა და ტრანსპორტირების ხარჯები თბილისის ფარგლებს გარეთ (როგორც საქართველოში, ისე საზღვარგარეთ) უზრუნველყოფილი იქნება GIZ-ის საქართველოს ოფისის მიერ. დღეების გადანაწილება კონკრეტულ დავალებებზე მოხდება პროექტთან შეთანხმებით, სამუშაო პროცესში.

ყველა მისაღწევი შედეგი უნდა იყოს შესრულებული ინგლისურ ენაზე, მაღალ პროფესიონალურ დონეზე. ჩაბარებული სამუშაოს ინგლისურის პროფესიონალური დონე განისაზღვრება დამაკმაყოფილებლად GIZ-ის სრული დისკრეციით. საჭიროების შემთხვევაში, კონსულტანტს მოეთხოვება ტექსტის დამუშავება ენის შესაბამისი დონის დასაკმაყოფილებლად. ნებისმიერი დამატებითი ხარჯი ასოცირებული პროფესიონალური თარგმანისთვის (საჭიროების შემთხვევაში), გაწეული იქნება უშუალოდ კონსულტანტის მიერ.

საჭიროების შემთხვევაში, GIZ იტოვებს უფლებას კონსულტანტს დაუბრუნოს მოსაზრებები ჩაბარებული ანგარიშის პროექტზე (GIZ იტოვებს უფლებას გაიაროს აღნიშნული პროცესი განმეორებით მანამ, სანამ ანგარიში არ ჩაითვლება დასრულებულად.

ანაზღაურების სტრუქტურა (ავანსი, შუალედური, საბოლოო გადახდა) გამარჯვებულ კონსულტანტთან მოლაპარაკების საგანს წარმოადგენს.

**3.5. ჩასაბარებელი დოკუმენტაცია**

კონულტანტის მიერ წარმოდგენილი შემოთავაზება უნდა მოიცავდეს ტექნიკურ და ფინანსურ წინადადებას (ინგლისურ ენაზე):

* **შინაარსობრივი შემოთავაზება** მოიცავს კონსულტანტის მიერ შესაბამისი გამოცდილებას და ცოდნას, მიმდინარე სამუშაოს მიმართ მიდგომას:
	+ გამოცდილება ექსპორტის განვითარების მხარდაჭერაში
	+ სექტორული ცოდნა და გამოცდილება
	+ მიმდინარე დავალებისთვის მეთოდოლოგიის მიმოხილვა
	+ CV
	+ სამოტივაციო წერილი

*შეფასების კრიტერიუმების დეტალური აღწერისთვის, გთხოვთ იხილოთ თანდართული შეფასების ფორმა.*

* **საფასო შემოთავაზება** მოითხოვს კონსულტანტისგან მოთხოვნილი ნეტო დღიური ანაზღაურების (ლარში) წარდგენას.